**12. A feladat a magyarországi nemzeti és etnikai kisebbségekre vonatkozó törvénnyel**

**kapcsolatos.A forrás segítségével válaszoljon a kérdésekre!** (Elemenként 0,5 pont.) 2009 maj

**„1. §** (1) E törvény hatálya kiterjed mindazon, a Magyar Köztársaság területén

lakóhellyel rendelkező magyar állampolgárokra, akik magukat valamely nemzeti

vagy etnikai kisebbséghez tartozónak tekintik, valamint e személyek közösségeire.

(2) E törvény értelmében nemzeti és etnikai kisebbség (a továbbiakban: kisebbség)

minden olyan, a Magyar Köztársaság területén legalább egy évszázada honos

népcsoport, amely az állam lakossága körében számszerű kisebbségben van, tagjai

magyar állampolgárok és a lakosság többi részétől saját nyelve és kultúrája,

hagyományai különböztetik meg, egyben olyan összetartozás-tudatról tesz

bizonyságot, amely mindezek megőrzésére, történelmileg kialakult közösségeik

érdekeinek kifejezésére és védelmére irányul.

**5. §** (1) A Magyar Köztársaságban a kisebbségek joga települési, területi és országos

kisebbségi önkormányzat (a továbbiakban együtt: kisebbségi önkormányzat)

létesítése.

(2) A kisebbségi önkormányzat létesítésének kezdeményezésében és választásában

az a választópolgár vehet részt, aki szerepel a kisebbségi választási nyilvántartásban

(a továbbiakban: kisebbségi választói jegyzék). A választópolgár csak egy kisebbségi

választói jegyzékben szerepelhet. A kisebbségi választói jegyzékre vonatkozó

részletes szabályokat külön törvény tartalmazza.

(3) Valamely kisebbség képviseletét az a jelölt vállalhatja, aki szerepel a kisebbségi

választói jegyzékben. A képviseleti jog csak egy kisebbség esetében gyakorolható.

**5/A. §** (1) A kisebbségi önkormányzatok alapvető feladata a kisebbségek

érdekeinek védelme és képviselete az ezen önkormányzatok részére törvényben

megállapított feladat- és hatáskörök gyakorlásával.

**22. §** A kisebbségi önkormányzatot a választópolgárok a külön törvényben

foglaltaknak megfelelően közvetlen választás útján hozhatják létre.

**27. §** (1) A helyi önkormányzat a települési kisebbségi önkormányzat részére

biztosítja - a helyi önkormányzat szervezeti és működési szabályzatában rögzített

módon - a települési kisebbségi önkormányzat testületi működésének feltételeit. A

végrehajtásról a polgármesteri hivatal gondoskodik.

**61. §** (1) E törvény értelmében Magyarországon honos népcsoportnak minősülnek:

a bolgár, a cigány, a görög, a horvát, a lengyel, a német, az örmény, a román, a

ruszin, a szerb, a szlovák, a szlovén és az ukrán.” *(1993. évi LXXVII. törvény a nemzeti*

*és etnikai kisebbségek jogairól)*

**a) Soroljon fel két olyan tényezőt, mely egy kisebbség jellemzője kell, hogy legyen a**

**törvény szerint!**

…………………………………………………………………………………………………

…………………………………………………………………………………………………

**b) Fogalmazza meg, alakítható-e bármelyik települési önkormányzattal párhuzamosan**

**kisebbségi önkormányzat! Válaszát indokolja!**

válasz:……………………………………………………………………………………………

indoklás:…………………………………………………………………………………………

…………………………………………………………………………………………………...

**c) Fogalmazza meg, szavazhat-e egy szerb állampolgárságú személy a szerb kisebbségi**

**önkormányzat képviselőire? Válaszát indokolja!**

válasz:……………………………………………………………………………………………

indoklás:…………………………………………………………………………………………

…………………………………………………………………………………………………...

**d) Alakíthatnak-e kisebbségi önkormányzatot a hazánkban megtelepedett és**

**állampolgárságot nyert kínaiak? Válaszát indokolja!**

válasz:……………………………………………………………………………………………

indoklás:…………………………………………………………………………………………

………………………………………………………………………………………………

**megoldás**

**12. A nemzetiségi törvény (Elemenként 0,5 pont, összesen 4 pont.)**

**a)** Legalább egy évszázada honos népcsoport *vagy* magyar állampolgárság *vagy* saját nyelv

*vagy* saját kultúra

**b)** válasz: Igen; indoklás: mert a törvény kimondja, hogy a kisebbségek joga a kisebbségi

önkormányzat alakítása.

**c)** válasz: Nem; indoklás: mert nem magyar állampolgár.

**d)** válasz: Nem; indoklás: mert nem szerepelnek a kisebbségek felsorolásában *vagy* nem

élnek egy évszázada hazánkban.